钦定古今图书集成/理学汇编/学行典/第200卷 > 金思范
## 钦定古今图书集成/理学汇编/学行典/第200卷 > 金思范

按《山阴县志》：金思范，字养愚，迎恩乡人。母病不能起，
医无以疗，因叩神愿以身代，见筊立拊膺大恸，失志成狂。每日走庙中百千叩首，但曰：“我代我代。”里人呼
为“愚孝子。一日，梦神语曰：‘汝母得生，汝当于某日月
终矣’。”惊寤，与妻李氏诀曰：“母寿增，我死无憾，但奉侍
悉托于汝。”越数日，果以疾终。李氏事姑益殚劬瘁，育
二子，历冰霜四十馀年而死。万历间，县尹予粟帛，旌
其门曰“孝子。”